चण्डीगढ़ - हरियाणा, इज़राइल की भांति राज्य में एम्बुलेंस से सुसज्जित दोपहिया सेवा शुरू करने पर विचार कर रहा है। यह संभावना मुख्यमंत्री मनोहर लाल के नेतृत्व में इज़राइल गए एक उच्च स्तरीय प्रतिनिधिमंडल के जेरूसलेम में यूनाइटेड हट्ज़लाह से भेंट के बाद उभर कर सामने आई, जहां उन्होंने अधिकारियों के साथ दुपहिया वाहनों पर समुदाय आधारित एम्बुलेंस सेवाओं की अवधारणा के बारे में पता लगाने के लिए बातचीत की। यह सेवा किसी भी आपातकालीन स्थिति से निपटने के लिए इज़राइल के भीड़-भाड़ वाले शहरों में शुरू की गई है।